**Cole Jermaine Palmer** (\* 6. máj 2002, Manchester, Anglicko) je anglický profesionálny futbalista, ktorý hráva na pozícii ofenzívneho záložníka v anglickom klube Chelsea.

Klubová kariéra
---------------

### Manchester City

Palmer vstúpil do akadémie Manchestru City v roku 2010 vo veku osem rokov. V akadémii strávil desať rokov. Do prvého tímu sa prvýkrát dostal 30. septembra 2020 keď debutoval pri výhre 3:0 nad Burnley v štvrtom kole EFL Cupu. V tej istej sezóne debutoval Palmer aj v skupinovej fáze Ligy majstrov. 

Dňa 21. augusta 2021 debutoval Palmer v Premier League pri výhre 5:0 nad Norwichom. O mesiac neskôr strelil Palmer svoj prvý gól v drese City pri víťazstve 6:1 nad Wycombe v ligovom pohári. Dňa 19. októbra strelil Palmer svoj prvý gól v Lige majstrov keď prispel k víťazstvu 5:1 nad Club Brugge.

V sezóne 2022/23 dostal viac priestoru a viac herného času. Dňa 10. júna bol nevyužitým náhradníkom vo finále Ligy majstrov, kde City vyhralo nad Interom 1:0. Na konci sezóny sa Palmer tešil aj zo zisku titulu v Premier League a z víťazstva v FA Cupe.

Dňa 16. augusta 2023 Palmer skóroval v Superpohári UEFA pri výhre nad Sevillou.

### Chelsea

Na konci prestupového obdobia prestúpil Palmer do Chelsea za poplatok 40 miliónov libier. V klube podpísal sedemročný kontrakt. Nasledujúci deň debutoval v klube pri prehre 0:1 s Nottinghamom. Dňa 7. októbra strelil Palmer svoj prvý gól v klube keď skóroval z penalty pri výhre 4:1 nad Burnley. Dňa 12. novembra skóroval opäť z pokutového kopu pri divokej remíze 4:4 proti bývalému klubu Manchester City. Dňa 30. decembra skóroval Palmer dvakrát pri výhre 3:2 nad Lutonom. Dňa 4. apríla dokázal Palmer streliť hattrick pri víťazstve 4:3 nad Manchestrom United. Stal sa 200. hráčom Premier League, ktorému sa podarilo streliť hattrick v lige a zároveň tretím najmladším hráčom, ktorému sa to podarilo v zápase proti Manchestru United.

Medzinárodná kariéra
--------------------

Palmer bol súčasťou anglickej reprezentácie do 21 rokov na Majstrovstvách Európy v roku 2023, ktorú Anglicko vyhralo.

V seniorskej reprezentácii debutoval 17. novembra 2023 pri víťazstve 2:0 nad Maltou v kvalifikácii na Majstrovstvá Európy vo futbale 2024.

Štatistiky kariéry
------------------

### Klubové

*K 8. aprílu 2024*

Zápasy a strelené góly za kluby, v sezónach a súťažiach―| Klub | Sezóna | Liga | FA Cup | EFL Cup | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Manchester City | 2020/21 | Premier League | 0 | 0 | 0 | 0 | 1 | 0 | 1**1** | 0 | ― | 2 | 0 |
| 2021/22 | 4 | 0 | 1 | 1 | 2 | 1 | 3**1** | 1 | 1**2** | 0 | 11 | 3 |
| 2022/23 | 14 | 0 | 4 | 1 | 3 | 0 | 4**1** | 0 | 0 | 0 | 25 | 1 |
| 2023/24 | 1 | 0 | ― | ― | ― | 2**2 3** | 2 | 3 | 2 |
| Celkom | 19 | 0 | 5 | 2 | 6 | 1 | 8 | 1 | 3 | 2 | 41 | 6 |
| Chelsea | 2023/24 | Premier League | 26 | 16 | 5 | 1 | 6 | 2 | ― | ― | 37 | 19 |
| Celkovo | 45 | 16 | 10 | 3 | 12 | 3 | 8 | 1 | 3 | 2 | 78 | 25 |

Poznámky
**1** Liga majstrov UEFA
**2** FA Community Shield
**3** Superpohár UEFA
### Medzinárodné

*K 8. aprílu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Anglicko | 2023 | 2 | 0 |
| Celkovo | 2 | 0 |

Úspechy hráča
-------------

**Manchester City**

* Premier League: 2022/23
* FA Cup: 2022/23
* Liga majstrov UEFA: 2022/23
* Superpohár UEFA: 2023

**Anglicko U21**

* EURO do 21 rokov: 2023

Referencie
----------

1. ↑   Man City fight back to thrash Wycombe. *BBC Sport*. Dostupné online [cit. 2024-04-08]. (po anglicky)
2. ↑  UEFA.COM. *Man City-Sevilla | UEFA Super Cup 2023 Final* [online]. UEFA.com, [cit. 2024-04-08]. Dostupné online. (po anglicky)
3. ↑   *Chelsea sign Cole Palmer from Manchester City in £42.5m deal - BBC Sport* [online]. web.archive.org, 2024-03-12, [cit. 2024-04-08]. Dostupné online.
4. ↑   Chelsea snatch Man City draw with late Palmer penalty. *BBC Sport*. Dostupné online [cit. 2024-04-08]. (po anglicky)
5. ↑   www.eurosport.com, [cit. 2024-04-08]. Dostupné online.
6. ↑  ASSOCIATION, The Football. *Report: England MU21s 1-0 Spain* [online]. , [cit. 2024-04-08]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Cole Palmer**

Externé odkazy
--------------

* Cole Palmer na transfermarkt.com